open-index/open-wikipedia-markdown huggingface dataset:
Tales

***Tales*** er en serie konsollrollespill utgitt av Namco. Da serien alltid har vært mest populær i Japan, har bare noen av spillene blitt utgitte i Nord-Amerika eller Europa. Det første spillet i serien, *Tales of Phantasia*, ble laget av utviklerstudioet Wolf Team i 1994, og gitt ut i Japan ett år senere. Etter at spillet ble lansert, forlot de fleste av utviklerne Wolf Team, for å danne tri-Ace, som i dag er mest kjent for *[[Star Ocean]]*-serien. Telenet Japan, som var Wolf Teams moderselskap, fortsatte å utvikle Tales-spill, også denne gangen med Namco som utgiver. I 2003 fikk utviklerstudioet navnet Namco Tales Studio. På dette tidspunktet var bare tre av de opprinnelige Wolf Team-medlemmene igjen i selskapet: regissør Eiji Kikuchi, og musikkomponistene Shinji Tamura og Motoi Sakuraba. I 2006 solgte Telenet Japan hele sin eierandel til Namco Bandai.

## Seriens særpreg
Helt siden begynnelsen, har serien vært kjent for et kampsystem som foregår i sanntid, i motsetning til de turbaserte systemene som blir brukt i de fleste andre japanske rollespill. Kampsystemet har fått navnet **Linear Motion Battle System**, ofte forkortet til **LMBS**. Spilleren kan utføre forskjellige angrep ved hjelp av ulike tastekombinasjoner. I flere av de nyere spillene i serien, kan opp til fire menneskelige deltakere slåss på lag i samme kamp.

Når bare én menneskelig spiller deltar, får spilleren kontrollen over én av figurene (ofte spillets hovedperson), mens de andre på laget blir styrt av maskinen. Man kan forflytte den spillbare figuren dit man vil, og velge hvilken motstander man vil angripe. Ofte kan både våpen, gjenstander og magi brukes til å vinne over fienden.

Flere av de nyere Tales-spillene (*[[Tales of the Abyss]]*, *Tales of Symphonia*) benytter seg av et tredimensjonalt kampsystem, mens andre holder seg til det tradisjonelle todimensjonale systemet (*Tales of Rebirth*), som ble brukt i de første spillene i serien.

## Eksterne lenker
*
Hønse-Tores saga

**Hønse-Tores saga** (*Hœnsa-Þóris saga*), en av de mindre islendingesagaene. Handlingen foregår rundt 960, og sagaen er nedskrevet på 1200-tallet. 

Handelsmannen Hønse-Tore er en usympatisk oppkomling, som arbeider seg fram til stor velstand, men som ikke ser at respekt og velvilje ikke kan kjøpes for penger. Hønse-Tore nekter å selge høy til bonden Blund-Ketil, og forårsaker at Blund-Ketil blir brent inne. Senere blir Hønse-Tore halshugget av Blund-Ketils sønn Hersten. Hans E. Kinck har beskrevet hovedpersonen som «en ytterst kranglevorren og vanskelig mann, en frekk løgner, – bent fram litt av en satan, hvis egenhet er at han ikke vil forlike seg noensinne med det gode – det oppfatter han som avgjort nederlag og en flekk på sin ære.»

Hendelsene er også gjengitt, med noen ulikheter, i Íslendingabók, og skal angivelig har ført til endringer i det datidige rettsvesenet på Island.  Innebrenningen av Blund-Ketil skal ifølge annalene ha skjedd i 962.

Sagaen ble først oversatt til norsk av P.A. Munch i 1845; den er senere oversatt til nynorsk av T. Braasten i 1909, og til bokmål i 1954 av Kari Shetelig. Siste norske oversettelse *Hønse-Tores saga* ved Gro-Tove Sandsmark i fembindsverket *Islendingesagaene*, 2014.
## Referanser


## Eksterne lenker
* Originaltekst fra heimskringla.no
Kutaisi

**Kutaisi** (georgisk:  **) er den tredje største byen i Georgia og hovedstad i regionen Imereti. Byen har . Kutaisi ligger 221 km vest for Tbilisi. Et av de lokale landemerkene er Bagratikatedralen som er på UNESCOs verdensarvliste.

Kutaisi er også kjent som fødebyen til Katie Melua.

## Referanser


## Eksterne lenker
*
Senjahopen

:*«Senjahopen» kan også referere til et [[Senjahopen (band)|band med samme navn]].*
**Senjahopen**, eller **Senjehopen**, er et tettsted i Senja kommune i Troms. Tettstedet har  innbyggere per 1. januar . Plasseringen inne i Hopsvatnet, ei bukt i Mefjorden, gjør stedet skjermet mot vær og vind. Dette, i tillegg til nærheten til fiskefeltene utenfor, gjør Senjahopen til et av de viktigste fiskeværene på Senja.

## Navnebakgrunn

Opprinnelig *Hopen* (hop = havbukt, ofte med trang inngang), etter hvert tillagt *i Senjen* for å skille mellom andre steder med samme navn. Navnet *Senjehopen* ble innført av postverket i 1918, og endret til *Senjahopen*, som nå er den vanligste skrivemåten, i 1979. Tradisjonell uttale av navnet er *Senjehopen*, men etter 1979 har utviklingen gradvis gått mot uttalen *Sænjahopen* blant majoriteten av lokalbefolkningen.

## Stedet

Sammen med nabobygda Mefjordvær fikk Senjahopen veiforbindelse med kommunesenteret i daværende Berg kommune, Skaland da Geitskartunnelen åpnet i august 2004, noe som kortet ned reisestrekningen med hele 95 kilometer.

Senjahopen ligger ved fylkesvei 862 som fra øst kommer fra Botnhamn. Veien fortsetter sørover gjennom Geitskartunnelen mot den søndre del av tidligere Berg kommune. Gjennom sentrum av bygda går imidlertid fylkesvei 252 vestover mot Mefjordvær.

I Senjahopen er det blant annet barnehage, barne- og ungdomsskole, COOP Matkroken-butikk, Mix-kiosk, og lokalkontor for Troms Folkeblad. I desember 2006 fikk bygda egen fotballhall, Senjahallen og i 2010 ble det bygd et flerbrukshus like bak Senjahallen. (skriv mer om dette)

## Grunnkrets

**Senjahopen grunnkrets**(*) er den mest folkerike i tidligere Berg kommune. Grunnkretsen omfatter hele nordsiden og den indre delen av sørsiden av Mefjorden. Nordsiden av fjorden er ikke bebodd. De fleste innbyggerne bor i selve Senjahopen, inkludert Grashopen, mens noen få bor i Mefjordbotn. Areal: 48,45&nbsp;km².

Grunnkretsen grenser i vest til Mefjordvær, i sørvest til Ersfjord, i sør til Bergsbotn, i sørøst til Svartfjell og i nordøst til Stønnesbotn, Husøy, Fjordgård og Norskehavet.

### Befolkningsutvikling

(*) SSB opererer med grunnkrets- og tettstednavnet *Senjehopen*.

## Referanser
Dag Dolmen

**Dag Dolmen** (født 1947) er en norsk zoolog og herpetolog.

Han ble ansatt ved Vitenskapsmuseet i midten av 1970-årene og fikk etterhvert stillingen som førsteamanuensis. I 1982 tok han en doktorgrad på amfibier.

Hans forskningsområder har vært Herpetologi, biogeografi og bevaringsbiologi. Han har blitt regnet som den fremste amfibieforskeren i Norge.

I 2008 utgav han boka *Norske amfibier og reptiler*. Han er medforfatter på *Naturvitenskap og kristendom* (1993).

## Referanser


## Eksterne lenker
*
Petersen-grafen

**Petersen-grafen** er en kubisk graf med ti hjørner, oppkalt etter den danske matematikeren Julius Petersen, som først publiserte denne grafen i 1898. Petersen-grafen er et mye brukt eksempel og moteksempel i matematikk, siden den har mange interessante egenskaper.

Petersen-grafen har blant annet følgende egenskaper:
* Den er kubisk, det vil si 3-regulær.
* Den er ikke planar.
* Den er sammenhengende.
* Den korteste sykelen har lengde 5.
* Den har kromatisk tall 3, og kromatisk indeks 4.
* Den har en hamiltonsk sti, men ingen hamiltonsk sykel.
* Den har radius og diameter 2.
Thermaltake

**Thermaltake** er en taiwansk maskinvareprodusent som ble grunnlagt i 1999. Selskapet produserer kjøleprodukter for stasjonære PC-er, PC-kabinetter, strømforsyninger og eksternt tilbehør som mus, tastaturer og hodetelefoner. De er populære blant gamere og data-entusiaster generelt.

## Referanser


## Eksterne lenker
*
Enicocephalomorpha

* Enicocephalidae
* Aenictopecheidae
 

**Enicocephalomorpha** er en gruppe blant tegene (Heteroptera).  De tilhører nebbmunnene, der de blir plassert som noen av de mest primitive tegene.

Enicocephalomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Utseende
Små til middelsstore (1 – 17 mm), stort sett avlange og slanke, gjerne brunlige teger. Hodet er betydelige lengre enn bredt, gjerne med én eller flere innsnevringer. Fasettøynene er vanligvis forholdsvis små, antennene består av fire ledd. Vingene er, dersom de er velutviklede, ikke tydelig oppdelte i ulike avsnitt, men former med reduserte eller helt uten vinger forekommer også hyppig. Frambeina er vanligvis omdannet til gripeorganer som de trolig bruker til å fange bytte.

## Levevis
Lite er kjent om biologien til disse tegene, men der er etter alt å dømme rovdyr som jakter på små, virvelløse dyr. De finnes hyppigst på bakken, under steiner eller lignende. De artene som har velutviklede vinger flyr godt og kan danne store svermer.

## Systematisk inndeling

* orden Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** underorden **[[Teger]]** (Heteroptera) 
**** gruppe Enicocephalomorpha – ikke i Norge
***** familien Aenictopecheidae – ca. 20 kjente arter, ikke i Europa
***** familien Enicocephalidae – ca. 400 kjente arter, én i Europa

## Eksterne lenker
* 
* Tree of Life – Enicocephalomorpha
* Norsk Entomologisk forening – for deg som vil lære mer om insekter.
Dipsocoromorpha

* Ceratocombidae
* Dipsocoridae
* Hypsipterygidae
* Schizopteridae
* Stemmocryptidae
 

**Dipsocoromorpha** er en gruppe blant tegene (Heteroptera).  De tilhører nebbmunnene. De er en artsfattig gruppe av små (3 mm eller mindre), lite oppsiktsvekkende teger, bare to arter av Dipsocoridae og én art av Ceratocombidae forekommer i Norge. Alle er trolig rovdyr som jakter på små, virvelløse dyr.

Dipsocoromorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Systematisk inndeling

* orden Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** underorden **[[Teger]]** (Heteroptera) 
**** gruppe Dipsocoromorpha 
***** familien Ceratocombidae – ca. 50 arter, én i Norge
***** familien Dipsocoridae – ca. 40 arter, alle verdensdeler, to i Norge
***** familien Hypsipterygidae – fire nålevende arter, tropisk Afrika og Asia
***** familien Schizopteridae – ca. 220 arter, det meste av verden
***** familien Stemmocryptidae – bare én art fra Ny-Guinea

## Eksterne lenker
* 
* Tree of Life – Dipsocoromorpha
* Norsk Entomologisk forening – for deg som vil lære mer om insekter.
Instrumental rock

**Instrumental rock** (også omtalt som *kunstrock*) er rockemusikk som framhever musikalske instrumenter og trekk med svært lite eller ingen form for synging. Eksempler på instrumental rock kan bli funnet i nær alle former for undersjangre av rock, ofte fra musikere som har spesialisert seg i en stil. Instrumental rock var mest populær fra midten av 1950-tallet og fram til midten av 1960-tallet med musikere som Bill Doggett Combo, Jimmy Reed, Earl Bostic, The Fireballs, The Shadows, og The Ventures. Amerikansk surfemusikk hadde mange instrumentale sanger, men nådde veggen ved ankomsten av The Beatles og resten av den britiske bølgen på midten av tiåret. Med The Beatles i 1964 ble amerikansk ungdom opptatt av den nye vokale popmusikken og mistet interessen for instrumentalmusikk. 1964 er året som har blitt pekt ut som vendepunktet, men trenden bort fra instrumentalmusikk hadde allerede begynt med The Beach Boys.

Mange instrumentale hits kom fra sjangeren R&B, men også funk og disko frambrakte mange instrumentale sanger på 1970-tallet.  1960-tallets instrumentale rock kom fra mange kilder, men teknologi spilte også inn med høyere orgel, bredere trommelyd og tøffere og mer støyfylt gitarlyd. The Allman Brothers Band gjorde flere instrumentale låter. Jeff Beck spilte inn to instrumentale album på 1970-tallet. Selv The Beatles har lange instrumentale partier på albumet ''Abbey Road'' (1969). Progressiv rock førte til mange virtuose instrumentale framføringer på 1960- og 1970-tallet.

De aller fleste enkeltartister som spesialiserer seg innenfor sjangeren er gitarister, og det stilles høye krav til ferdighetene innen sitt eget instrument og innen komposisjon siden sangene bare skal bestå av instrumenter og ikke sang. Mens en vanlig rockelåt som regel består av en intro, flere vers og refrenger i tillegg til eventuelle soloer og avslutninger, har ikke instrumentalene en spesiell oppbygging. Det er opp til hver enkelt musiker eller band som spiller låter innenfor instrumental rocken å skape sin egen oppbygning og utvikling i sangene. 

I løpet av 1980- og 1990-tallet var instrumental rock dominert av flere gitarsolister, blant annet Joe Satriani, Yngwie Malmsteen og Steve Vai. På 2000-tallet ble det åpnet opp for en ny stil for den instrumentale framfører. John Lowery (også kjent som «John 5») utga et instrumentalt soloalbum, og tiåret førte også til en framgang for instrumental musikk av grupper som ble kalt for post-rock. Sistnevnte musikk benytter rockens instrumentering, men ignorerte rockens typiske låtstruktur. Den var hovedsakelig instrumental uten sang, og typisk trekk var rolig arpeggio rundt enkle akkordprogresjon som steg og svellet ut til crescendo.

## Referanser


## Litteratur
* Hicks, Michael (2000): ''Sixties Rock: Garage, Psychedelic, and Other Satisfactions'', University of Illinois Press.

## Eksterne lenker
* Every instrumental top 20 hit song from 1960 to 2004 fra *Tunecaster.com* med prøver fra hver
* ''Rock & Roll Instrumentals'', av Frank Hoffmann
Gerromorpha

* Mesoveliidae
* Hebridae
* Paraphrynoveliidae
* Macroveliidae
* Vannskridere
* Hermatobatidae
* Veliidae
* Vannløpere
 

**Gerromorpha** er en gruppe blant tegene (Heteroptera). De tilhører nebbmunnene.

Gerromorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Systematisk inndeling

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Ett av heftene (se kilde) tar for seg de norske artene av Gerromorpha. Man deler Gerromorpha i fire overfamilier.

* orden nebbmunner (Hemiptera)
** underorden **[[plantesugere]]** (Homoptera) (parafyletisk)
*** underorden **[[teger]]** (Heteroptera) 
**** gruppe Gerromorpha – lever i vann eller på vannoverflaten, av ferskvann.
***** overfamilie Mesovelioidea
****** familie Mesoveliidae
******* underfamilie Madeoveliinae
******* underfamilie Mesoveliinae
***** overfamilie Hebroidea
****** familie Hebridae
******* underfamilie Hebrinae
******* underfamilie Hyrcaninae
***** overfamilie Hydrometroidea
****** familie Paraphrynoveliidae
****** familie vannskridere, Hydrometridae
****** familie Macroveliidae
***** overfamilie Gerroidea
****** familie Hermatobatidae
****** familie vannløpere, Gerridae
****** familie Veliidae

## Kilder
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae)*. Norsk entomologisk forening, Norske Insekttabeller Nr. 8, 8 sider.

## Eksterne lenker
* 
* Tree of Life – Gerromorpha
* Norsk Entomologisk forening – for deg som vil lære mer om insekter.
Instrumental

En **instrumental** er en musikalsk komposisjon, eller et musikkstykke med veldig lite eller uten noen form for vokal. Et band eller orkester som er instrumentalt benytter seg ikke av vokal.

Et musikkstykke kan likevel regnes som en instrumental hvis man bruker stemmen som instrument, for eksempel ved å jodle, plystre, beatbox eller lignende (uten bruk av ord).

## Eksterne lenker
*
Vannteger

* Vannskorpioner
* Kjempevannteger
* Ochteridae
* Paddeteger
* Buksvømmere
* Aphelocheiridae
* Potamocoridae
* Vannrøvere
* Ryggsvømmere
* Pleidae
* Helotrephidae
 

**Vannteger** (Nepomorpha) er en gruppe blant tegene (Heteroptera). De tilhører nebbmunnene.

Vannteger har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Systematisk inndeling
Slektskapet mellom de ulike delgruppene av Nepomorpha er uavklart. Se Nepomorpha for diskusjon og inndelinger. Inndelingen under følger.

Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. To av heftene; tar for seg de norske artene av Nepomorpha.

* orden nebbmunner (Hemiptera)
** underorden **[[plantesugere]]** (Homoptera) (parafyletisk)
*** underorden **[[teger]]** (Heteroptera) 
**** gruppe **vannteger** (Nepomorpha)
***** overfamilie Nepoidea
****** familie kjempevannteger, Belostomatidae
****** familie vannskorpioner, Nepidae
***** overfamilie Corixoidea
****** familie buksvømmere, Corixidae
***** overfamilie Ochteroidea
****** familie Ochteridae
****** familie paddeteger, Gelastocoridae
***** overfamilie Notonectoidea
****** familie ryggsvømmere, Notonectidae
***** overfamilie Pleoidea
****** familie Helotrephidae
****** familie Pleidae
***** overfamilie Naucoroidea
****** familie vannrøvere, Naucoridae
***** overfamilie Aphelocheiroidea
****** familie Aphelocheiridae
****** familie Potamocoridae

## Referanser


## Litteratur
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae)*. Norsk entomologisk forening, Norske Insekttabeller Nr. 8, 8 sider.
* Hebsgaard, M-B., Andersen, N.M. og Damgaard, J. (2004) Phylogeny of the true water bugs (Nepomorpha: Hemiptera – Heteroptera) based on 16S and 28S rDNA and morphology. Systematic Entomology 29(4): 488-508. https://web.archive.org/web/20070611195333/http://www.dna.gfy.ku.dk/mbh/papers/Hebsgaard_Syst_Ent_2004.pdf
* Solem, John O. 1983. *Norske Buksvømmere. (Corixidae, Hemiptera, Heteroptera)*. Norsk entomologisk forening,  Norske Insekttabeller 4, 27 sider.

## Eksterne lenker
* 
* Tree of Life – Nepomorpha
* Norsk Entomologisk forening – for deg som vil lære mer om insekter.
Leptopodomorpha

* Leptopodidae 
* Omaniidae
* Aepophilidae
* Strandteger
 

**Leptopodomorpha** er en gruppe blant tegene (Heteroptera).  De tilhører nebbmunnene.

Leptopodomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Utseende
Små til middelsstore (opptil 8 mm), spinkle teger. Fasettøynene er store og utstående (unntatt hos Aepophilidae). Sugesnablen nokså kort, antennene består av fire ledd og er forholdsvis lange og tynne. Kroppen er vanligvis nokså flat og bredt oval sett ovenfra. Beina er slanke. På farge er de mørke eller mer eller mindre brunlige. 

## Levevis
Leptopodomorpha er rovdyr eller åtseletere som for det meste lever ved vann (både ferskvann og saltvann), selv om noen kan finnes på nokså tørre steder. De er raske løpere og kan ofte også hoppe langt. Flere grupper lever i fjæra, og *Aepophilus bonnairei* (eneste art i Aepophilidae) er trolig et av ganske få insekter som lever mesteparten av livet under saltvann.
## Systematisk inndeling

* orden Nebbmunner (Hemiptera)
** underorden Prosorrhyncha (parafyletisk)
*** underorden **[[Teger]]** (Heteroptera) 
**** gruppe Leptopodomorpha – lever vanligvis nær vann på fuktige steder, som strender.
***** familien Aepophilidae
***** familien Leptopodidae
***** familien Omaniidae
***** familien strandteger, Saldidae – den eneste av familien som forekommer i Norge

## Eksterne lenker
* 
* Tree of Life – Leptopodomorpha
* Norsk Entomologisk forening – for deg som vil lære mer om insekter.
Mia Berner

**Mia Berner** (1923–2009) var en norsk-svensk sosiolog, filosof, forfatter og journalist. Hun bodde mesteparten av sitt voksne liv i Sverige.   
   
Mia Berner vokste opp i Stavanger. Hun var elev ved Kongsgård skole i Stavanger. Nitten år gammel flyttet hun til Oslo, hvor hun studerte filosofi ved universitetet.

Hun arbeidet som akademisk lærer og skrev flere lærebøker og vitenskapelige artikler innen filosofi, psykologi og sosiologi. Fra 1985 hadde hun en betydelig litterær produksjon. Berner var jevnlig bidragsyter i flere tidsskrifter, blant annet *[[Vinduet]]*, gjennom flere tiår.

På grunn av sitt arbeide i motstandsbevegelsen flyktet Berner til Sverige under andre verdenskrig. Hun var med i den såkalte Næss-gruppa på Universitetet i Oslo under krigen. Motstandsgruppa var ledet av den unge filosofiprofessoren Arne Næss og jusstudenten Vilhelm Aubert. Berner lot seg omfavne av Arne Næss, og ikke bare rent logisk. Hun ble hans assistent og har omtalt ham som sin «evige venn». I 1943 måtte hun flykte til Sverige. I Sverige fikk hun en karriere som sosiolog og forfatter. På øya Tjörn utenfor Göteborg, hvor hun bodde fra slutten av 1970-tallet til hun forlot Sverige, drev hun et gårdsbruk og opererte som fisker, ved siden av å lede et sosiologi­institutt i Gøteborg, en jobb hun hadde i 25 år.

I åtte år var hun gift med den finske poeten Pentti Saarikoski, inntil hans død i 1983. I 1985 utgav hun biografien *PS – Anteckningar från ett sorgeår,* som handler om livet med Saarikoski. Dette er hennes mest kjente og mest solgte bok. 

I 2003 flyttet hun fra Sverige til Oslo.  

Hun døde i 2009 etter lengre tids sykeleie. 

Diktsamlingen *Et leskur for vinden* og erindringsromanen *Tretten* ble gitt ut posthumt i 2010.

## Bibliografi
* 1968: *Termer, begrepp och definitioner*
* 1985: *PS – Anteckningar från ett sorgeår* (sakprosa)
* 1987: *Galjonsfigurer* (roman)
* 1988: *Makrillgarn* (roman)
* 1990: *Österut* (roman)
* 1993: *Din Pentti. En brevsamling med kommentarer*
* 1995: *Pentti Saarikoski: 3 Tjørnsviter. Dans! Thiarnia-suiten* (gjendiktning)
* 1997: *Dagarna i Kerlin* (medforfatter) (roman)
* 2005: *Fordi det er slik jeg ror*
* 2010: *Et leskur for vinden* (diktsamling)
* 2010: *Tretten*

## Referanser


## Eksterne lenker
* Morten A. Strøksnes *[https://web.archive.org/web/20160416195854/http://2001-10.prosa.no/artikkel.asp?ID=594 Grenser og overskridninger. Om Mia Berner og hennes forfatterskap]* Minibiografi i Prosa 01|10
PSU

**PSU** eller **psu** har flere betydninger, inklusive:
*Enhet for strømforsyning, forkortet (eng) *Power Supply Unit*.
*Mål for saltholdighet (eng) *Practical Salinity Unit*, siden 1978 måleenhet for havvannets salinitet.
Not of This Earth

***Not of This Earth*** er det første albumet fra soloartisten Joe Satriani. Albumet er i sjangeren instrumental rock, og flere av sangene på albumet spilles fortsatt av Satriani på konserter.

Albumet mottok noe lunkne kritikker av media, og det var først året etter da hans andre album *[[Surfing with the Alien]]* kom ut at han ble virkelig berømt.
 
## Sporliste
Alle sangene er skrevet av Joe Satriani, "Memories" skrev han sammen med John Cuniberti.
# «Not of This Earth» – 3:55
# «The Snake» – 4:40
# «Rubina» – 5:50
# «Memories» – 4:00
# «Brother John» – 2:07
# «The Enigmatic» – 3:25
# «Driving at Night» – 3:30
# «Hordes of Locusts» – 4:55
# «New Day» – 3:56
# «The Headless Horseman» – 1:50

## Medvirkende
*Joe Satriani – Gitar, bass, keyboard, slagverk
*Jeff Campitelli – Slagverk, DX, fløyter
*John Cuniberti – Slagverk, sang

## Eksterne lenker
*
Pentatomomorpha

* Barkteger
* Termitaphididae
* Vepseteger (Alydidae)
* Kantteger
* Hyocephalidae
* Rhopalidae
* Stenocephalidae
* Stylteteger
* Colobathristidae
* Idiostolidae
* Frøteger
* Malcidae
* Piesmatidae 
* Largidae
* Ildteger
* Tornteger
* Aphylidae
* Canopidae
* Cydnidae
* Dinidoridae
* Lestoniidae
* Megarididae
* Breiteger
* Phloeidae
* Plataspididae
* Scutelleridae
* Tessaratomidae
* Thaumastellidae
* Urostylidae

**Pentatomomorpha** er en gruppe blant tegene (Heteroptera) som tilhører nebbmunnene. De lever av plantesaft fra planter og trær, men også som rovdyr, der de suger ut kroppsvæske fra andre mindre dyr.

## Utseende
Pentatomomorpha har alle fem følehornsledd i antennen. 

## Levevis
Pentatomomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Systematisk inndeling

Norsk entomologisk forening har også utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske breiteger.

* orden nebbmunner (Hemiptera)
** underorden **[[plantesugere]]** (Homoptera) (parafyletisk)
*** underorden **[[teger]]** (Heteroptera) 
**** gruppe Pentatomomorpha 
***** I gruppen Pentatomomorpha er det 29 delgrupper (familier).

## Kilder
* Hågvar, Sigmund. 1984. *Norske Breiteger. Overfamilie Pentatoidea.* Norsk entomologisk forening, Norske Insekttabeller 5, 15 sider.

## Eksterne lenker
* 
* Tree of Life – Pentatomomorpha
* Norsk Entomologisk forening – for deg som vil lære mer om insekter.
Plastoceridae

* *[[Plastocerus]]*

**Plastoceridae** er en liten familie av biller som ligner smellere (Elateridae), men det er tvilsomt om de er i nær slekt med disse. I dag blir bare slekten *Plastocerus* regnet til denne familien, noen andre slekter som før ble plassert her blir i dag regnet til underfamilien Aplastinae i familien smellere (Elateridae). Ingenting er kjent om biologien til disse billene, som bare finnes i Asia.

## Utseende
Middelsstore (11 – 18 mm), slanke biller, ligner slanke smellere. Oversiden er fint hårete, hodet er kort og bredt, fasettøynene små og uststående, antennene lange, 11-leddete og kamformede. Brystskjoldet er sterkt punktert, med tilbaketrukne bakhjørner. Dekkvingene er lange og smale, spissen er trukket ut til en pigg. Beina er slanke, føttene enkle og fem-leddet. Larvene er ukjente.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien **Plastoceridae** Crowson, 1972 - bare én slekt:
***** Slekten *[[Plastocerus]]* Schaum, 1852
****** *[[Plastocerus aequatorius]]* (Candéze, 1889)
****** *[[Plastocerus amplicollis]]* van Dyke, 1932
****** *[[Plastocerus angulosus]]* (Germar, 1844)
****** *[[Plastocerus campanulatus]]* van Dyke, 1946
****** *[[Plastocerus carinatus]]* (Champion, 1896)
****** *[[Plastocerus coronadi]]* Knull, 1941
****** *[[Plastocerus frater]]* Leconte, 1866
****** *[[Plastocerus gracilior]]* van Dyke, 1946
****** *[[Plastocerus granti]]* Schaeffer, 1916
****** *[[Plastocerus jeffersonianus]]* Knull, 1941
****** *[[Plastocerus maclayi]]* Stoop, 1935
****** *[[Plastocerus megalops]]* Fall, 1910
****** *[[Plastocerus pullus]]* Stoop, 1935
****** *[[Plastocerus riveti]]* (Fleutiaux, 1920)
****** *[[Plastocerus ruficollis]]* Schwarz, 1901
****** *[[Plastocerus schaumii]]* LeConte, 1853
****** *[[Plastocerus thoracicus]]* Fleutiaux, 1918

## Eksterne lenker
* 
* Plastoceridae på Delta Interactive Key - *Plastocerus angulosus* hann: http://delta-intkey.com/elateria/images/gi050002.jpg
Sonin

**Sonin**, også kjent som **Soni** eller **Suoni**, kinesisk: 索尼) (død 12. august 1667) var seniorregent og keiserverge de første årene Kangxi-keiseren var mindreårig hersker av Qing-dynastiets Kina. Etter fåår brøt det ut en maktkamp blant de fire regentene, og Sonin var for gammel og svekket til å hevde sitt lederskap. Hans sønn, Songgutu, hjalp senere den unge keiser til å kvitte seg med Oboi, den regenten som vant maktkmpen og regjerte med nær diktatorisk makt.
Rhagophthalmidae

* *[[Cydistus]]*
* *[[Dioptoma]]*
* *[[Diplocalon]]*
* *[[Dodecatoma]]*
* *[[Falsophrixothrix]]*
* *[[Ochotyra]]*
* *[[Rhagophthalmus]]*

**Rhagophthalmidae** er en liten familie av selvlysende biller som bare finnes i Asia. De ble tidligere regnet til samme familie som de amerikanske artene i familien Phengodidae, men er nå skilt ut som en egen gruppe. Arten *Rhagophthalmus ohbai*, som lever i Japan, har blitt en del studert på grunn av sine lysutsendende organer. Denne arten sender ut både rødt og grønt lys, noe som er ganske uvanlig. Hannene ser ut som normale biller, mens hunnene er mer eller mindre larve-aktige (larviforme hunner). Hos de fleste slektene har hunnene utviklet "voksne" fasettøyne, antenner og bein, men hos noen er også disse larvelignende.

## Utseende
Middelsstore (5 – 35&nbsp;mm) biller, de larvelignende hunnene størst. Hannene er avlange, med et stort hode som gjerne er bredere enn brystskjoldet (pronotum), med store fasettøyne. Antennene er korte (kortere enn hodebredden), tråd- eller kamformede, med enten 3 eller 12 ledd. Brystskjoldet (pronotum) er omtrent firkantet. Dekkvingene er myke, de dekker flygevingene, men ofte ikke de bakerste bakkroppsleddene. Bakkroppen er lang og kjegleformet. Beina er ganske lange og tynne. Hunnene er larvelignende, avlangt spoleformet, bredest på midten, hodet er ganske lite, antennene korte og sylindriske.

## Levevis
Larver og hunner lever på bakken, gjerne mellom løvstrø. De er sannsynligvis rovdyr. Hannene flyr godt og blir gjerne tiltrukket til lys. I likhet med mange beslektede familier sender disse billene ut lys. Noen arter utmerker seg ved at de kan sende ut lys i flere farger.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien **Rhagophthalmidae**
***** Underfamilien Cydistinae - kan også plasseres i Phengodidae eller Lampyridae
****** Slekten *[[Cydistus]]* Bourgeois, 1885
****** Slekten *[[Microcydistus]]* Kundrata et al, 2019
***** Slekten *[[Dioptoma]]* Pascoe, 1860
***** Slekten *[[Diplocladon]]* Gorham, 1883
***** Slekten *[[Dodecatoma]]* Westwood, 1843
***** Slekten *[[Falsophrixothrix]]* Pic, 1937
***** Slekten *[[Menghuoius]]* Kawashima, 2000
***** Slekten *[[Mimoochotyra]]* Pic, 1937
***** Slekten *[[Ochotyra]]* Pascoe, 1862 - vanligvis regnet som et synonym for *[[Rhagophthalmus]]*
***** Slekten *[[Pseudothilmanus]]* Pic, 1918
***** Slekten *[[Rhagophthalmus]]* Motschulsky, 1854
****** *Rhagophthalmus ohbai*

## Eksterne lenker
*Ochotrya semiusta*, hann: http://delta-intkey.com/elateria/images/ochotrya.jpg. *Rhagophthalmus ohbai*, hunn: http://delta-intkey.com/elateria/images/rhagophf.jpg. *Diplocalon hasselti*, hann: http://delta-intkey.com/elateria/images/pdiploc2.jpg.
*
Oboi

**Oboi** (kinesisk 鰲拜, pinyin: *Áobài*; født ca. 1610, død 1669) var en mektig, mandsjuisk bannermann av klanen Gūwalgiya og stridsmann som senere ble en av fire regenter og keiserverger i Kangxi-keiserens første regjeringsår. 

Obois betrodde stilling skyldes ikke minst at han en gang hadde reddet Shunzhi-keiserens liv i kamp. Oboi utmerket seg under mandsjuenes kamper mot Ming-dynastiets styrker, og ble gitt tittelen «batoru» (helt). Shunzhi-keiseren utnevnte ham til minister. 

Etter Shunzhis død ble han sammen med Sonin, Ebilun og Suksaha utnevnt til seniorministre for Qing-dynastiet med den oppgave å assistere i det daglige styre av Kina inntil den unge keiseren, Hiowan Yei (Kangxi-keiseren) fylte 16 år. De fire regentene og vergene ble imidlertid snart uenige og begynte å kjempe om makten. Da seniorregenten Sonin døde i 1667, var Oboi blitt så mektig at han klarte å få den unge keiseren til å la Suksaha og hans familie henrette. Oboi hadde full kontroll over Ebilin og klarte til slutt å etablere seg som diktator.

Kangxi-keiseren grep selv makten tidligere enn forventet, da han ennå bare var 14 år. Keiseren arresterte brått Oboi og fant ham skyldig i 30 forbrytelser. Han ble dømt til døden, men straffen ble omgjort til livsvarig fengsel på grunn av hans tidligere stordåder. Han døde i fengsel i 1669. 

Oboi ble posthumt rehabilitert, Kangxi-keiseren tilgav ham hans forbrytelser i 1713. Yongzheng-keiseren gav ham tittelen førsterangs hertug og den posthume tittel *Chaowu* (超武 «overordentlig stridsmann»), men Qianlong-keiseren degraderte ham til førsterangs baron etter å ha revurdert hans handlinger. 

## Referanser


## Litteratur
*A.W. Hummel, red.: *[[Eminent Chinese of the Ch'ing period (1644-1912)]]*. Washington, 1943-1944. Libris 8109911
*Robert B. Oxnam: *Ruling from horseback: Manchu politics in the Oboi regency 1661-1669*. Chicago, 1975. ISBN 0-226-64244-5
Suksaha

**Suksaha** (kinesisk: 苏克萨哈, død 1667) var regent i Kangxi-keiserens første år på Qing-tronen i Kina. Han ble henrettet etter manipulasjon fra en annen av regentene, Oboi.

## Referanser
Cimicomorpha

* Pachynomidae
* Rovteger
* Velocipedidae
* Microphysidae
* Joppeicidae
* Thaumastocoridae
* Bladteger
* Netteger
* Medocostidae
* Nabidae
* Plokiophilidae
* Nebbteger
* Cimicidae
* Polyctenidae
 

**Cimicomorpha** er en overfamilie av tegene (Heteroptera). Gruppen mofatter flere blodsugende arter. Best kjent er veggedyret som suger blod av mennesker. 

## Levevis
Flere av tegene i gruppen Cimicomorpha suger kroppsvæske eller blod fra andre dyr. 

Bladtegene (Miridae) lever av plantesaft.

Cimicomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Systematisk inndeling

* orden nebbmunner (Hemiptera)
** underorden **[[plantesugere]]** (Homoptera) (parafyletisk gruppe)
*** underorden **[[teger]]** (Heteroptera) 
**** overfamilie Cimicomorpha 
***** Cimicoidea 
****** nebbteger – Anthocoridae
****** Cimicidae
****** Medocostidae
****** Nabidae
****** Plokiophilidae
****** Polyctenidae
****** Velocipedidae
***** Joppeicoidea
****** Joppeicidae
***** Miroidea 
****** Microphysidae
****** bladteger – Miridae
***** Reduvioidea 
****** rovteger – Reduviidae
****** Pachynomidae
****** Phymatidae
***** Thaumastocoroidea
****** Thaumastocoridae
***** Tingoidea 
****** netteger – Tingidae
****** Vianaididae

## Eksterne lenker
* 
* Tree of Life – Cimicomorpha
* Norsk Entomologisk forening – for deg som vil lære mer om insekter.
Joseph Barbera

**Joseph Roland Barbera** (1911–2006) var en innflytelsesrik amerikansk animatør og tegneserieartist. Sammen med sin makker, William Hanna, skapte han kjente tegnefilmserier som *[[Tom og Jerry]]*, *[[Flintstones]]*, *[[Scooby-Doo]]* og grunnla animasjonsstudioet Hanna-Barbera. Duoen produserte hundrevis av tegneserier og vant en rekke priser, og ble etterhvert et av Hollywoods mest populære tegneseriestudioer. 

Barbera møtte Hannah i 1937 ved Metro-Goldwyn-Mayer film studio, der de jobbet med tegneserien *Puss Gets the Boot*, som resulterte i at de to evige fiendene, katten Tom og musa Jerry, ble født. De lagde også den animerte TV-serie-versjonen av Smurfene samt animerte langfilmer som *[[Charlottes tryllevev (1973)|Charlottes tryllevev]]* (1973) og *[[Heidi's Song]]* (1982). Duoen hadde sin storhetstid på 1950-, 1960- og 1970-tallet og ble etterhvert ansett som den eneste seriøse rivalen til Walt Disney.

Han har vunnet flere priser, inkludert to Emmy, to Daytime Emmy og en Golden Award fra Motion Picture Screen Cartoonists Award. Han har i tillegg blitt nominert til Oscar to ganger. Han fikk en stjerne på Hollywood Walk of Fame i 1976.

## Personlige forhold
Joseph Barbera var sønn av Vincent Barbera og Francesca Calvacca, som var italienske immigranter fra Sicilia. Han var gift med Dorothy Earl fra 1935 til 1963 og med Sheila Holden fra 1963 og frem til sin død. Han hadde tre barn med sin første kone. 

Barbera døde av naturlige årsaker i sitt hjem i Studio City, 95 år gammel.

## Referanser


## Eksterne lenker
* 
* Hanna Barbera Studios
Ebilun

**Ebilun** (mandsju: ; , død 1667) var en av de fire verger og assisterende regenter som den kinesiske Shunzhi-keiseren utpekte for sin mindreårige sønn og etterfølger, Kangxi-keiseren tidlig under Qing-dynastiet (1644&ndash;1911). Ebilun samarbeidet med Oboi for å sjalte ut Suksaha.

## Se også
*Breaking the Chains
*University of Southern California: Chinese History
Björn Ferry

**Björn Lars Johannes Erik Ferry** (født 1. august 1978 i Stensele) er en svensk tidligere skiskytter.

## Karriere
Björn Ferry debuterte  verdenscupen i 2001 i Hochfilzen. Han kom på poengplass (blant de 30 beste) allerede i sitt tredje renn. Ferry vant seks individuelle renn i verdenscupen. De to første er fra jaktstarter i Antholz, henholdsvis i sesongen 2007/2008 og 2008/2009.

Under OL 2002 i Salt Lake City og 2006 i Torino startet han i alle øvelser. Den beste individuelle plasseringen var 14.-plass på sprinten i 2006. I de samme lekene kom det svenske stafettlaget på fjerdeplass. Han gikk tredje etappe på Sveriges lag som vant gull på mixed stafetten i VM i 2007 i Antholz, de andre på laget var Helena Jonsson, Anna Carin Olofsson og Carl Johan Bergman.

Under OL 2010 i Whistler gikk han inn til en åttendeplass på 10 km sprint, og han gikk helt til topps på jaktstarten. Dermed klarte en svensk mannlig skiskytter for første gang å vinne OL-gull siden Klas Lestander vant det første olympiske gull som ble delt ut i skiskyting, i OL 1960 i Squaw Valley. 

Ferry er gift med håndbak-utøveren Heidi Andersson.

Ferry ble i 2010 tildelt Kongens medalje «för idrottsbragd som skidåkare och OS-guld i skidskytte».

## Verdenscupseire

## VM-medaljer
* Antholz 2007 – **gull** på mixedstafett 2 x 6 km + 2 x 7,5 km

## Referanser


## Eksterne lenker
* 
* Björn Ferrys hjemmeside
Mikael Löfgren

**Erik Mikael Löfgren** (født 2. september 1969 i Torsby, Värmland) er en svensk  tidligere skiskytter. Han ble juniorverdensmester i 1986, bare 17 år gammel, og fulgte opp suksessen som senior. Han gikk til topps i verdenscupen sammenlagt i sesongen 1992/93. Under OL 1992 i Albertville tok han to bronsemedaljer, på sprinten og stafetten. 

Etter sin aktive karrière var han trener for det svenske juniorlandslaget og deretter for USAs skiskytterlandslag. Fra 2008 til 2012 var han trener for det norske skiskytterlandslaget.

## Referanser


## Eksterne lenker
*
Sierra Nevada

**Sierra Nevada** (spansk «snøfjellene») kan vise til.

*Sierra Nevada (Spania)
*Sierra Nevada (USA)
*Det transmeksikanske vulkanbeltet i Mexico
*Sierra Nevada de Santa Marta i Colombia
Patna

**Patna** (hindi: ) er hovedstaden og den største byen i den indiske delstaten Bihar. Patna er den nest største byen i østlige India etter Kolkata. Den har et beregnet befolkningsantall på 1,68 millioner i 2011, noe som gjør den til den 19. største byen i India.

Byen ligger ved elven Ganges og er en viktig handelsby. Patna har en del tekstil- og metallindustri, men også en del bomullsindustri. Patna het før Pataliputra. Denne byen er også et hellig sted for sikher.

Pataliputra var i tidsrommet 400-600 e.Kr hovedstaden i det første storriket i India, Magadha. Byen ble forlatt på 600-tallet e.kr, men grunnlagt på ny i 1541. 

## Referanser
Ritestriden i India

**Ritestriden i India** var en tvist innen den katolske kirke om grensene for akkomodasjonsprinsippet (tilpasningen av det kristne uttrykk til lokale kulturer) innen misjonen i India. Sentralt i denne striden stod uenighet om jesuitten pater Roberto de Nobilis tilpasning til indiske skikker under sitt virke i Madurai i det som nå er Tamil Nadu. 

Striden er også blitt kalt *striden om de malabarske riter*, men dette er for det meste misvisende idet det da siktes til et spørsmål som bare i liten grad var trukket inn i forbindelse med pater de Nobili. 

Pater de Nobili mente at det for å kunne gjøre katolisismen gangbar i de mer toneangivende kretser, måtte man også komme høykastene i møte. Han la merke til at de hinduistiske munker, *[[sadhu]]*ene, var høyt respektert i samfunnet, og begynte å kle seg som dem. Da han oppdaget at han ikke fullt ut kunne omgås dem han ville, begynte han å fremstå som en kshatriya, om kom til slutt til at det var som braminsk tiggermunk han ville nå best frem. Han begynte da å kle seg i saffranfarget kappe og bære en *kamadalu* (en vannkrukke) slik som braminmunkene. Han oppførte seg i stor utstrekning som en braminer. Det innebar blant annet at han holdt minst mulig kontakt med lavkasteindere, han verken døpte dem eller berørte dem i andre forbindelser. Hans tålmodige arbeid blant braminerne førte til en rekke konversjoner i Sør-India. Han tillot imidlertid alle kristne å delta under de samme gudstjenester, om enn på atskilte plasser. Dette var å gå lenge enn det de katolske malabarer i Kerala tillot.

Hans egne medbrødre i jesuittordenen i India var for det meste kritiske til metoden. De fleste katolikker i det sørøstlige India var fiskere og perledykkere fra de laveste kaster. 

Pave Gregor XV tillot imidlertid Nobilis metode den 31. januar 1623 med bullen *Romanae sedis antistetes*. Men med kapusinerordenens ankomst til India ble konflikten skjerpet. Den pavelige legat Maillard de Tournon førbød ritene, og pave Klemens XII bekreftet forbudet i 1734 og 1739. Den endelige fordømmelsen kom med pave Benedikt XIV i bullen *Omnium sollicitudinum* i 1744.

Først i 1940 ble forbudet modifisert av Roma.
César Vallejo

**César Vallejo** (født 16. mars 1892, død 15. april 1938) var en peruansk dikter, dramatiker og journalist. I løpet av livet publiserte han bare tre diktsamlinger, men han er likevel kjent som en av de store litterære innovatørene fra det forrige århundre. 

På norsk finnes en gjendiktning av samlingen *Poemas Humanos*, utgitt posthumt av hans enke i 1939. Gjendiktningen er gjort av Inger Elisabeth Hansen og utgitt på Aschehoug i 2007. En samling av dikt som også inkluderer dikt fra andre utgivelser ble utgitt av Gyldendal i 1978, under tittelen * Spania, ta denne kalk fra meg - og andre dikt*. Disse er gjendiktet av Terje Johanssen. 

Han døde lutfattig i Paris.

## Verk
### Poesi
* *Los Heraldos Negros*, 1919
* *Trilce*, 1922
* *España, Aparta de Mí Este Cáliz*, 1937
* *Poemas Humanos*, 1938

### Romaner
* *El tungsteno*, 1931
* * Hacia el reino de los Sciris*, 1928
* *Fabla Salvaje*, 1924
* *Paco Yunque*, 1930

## Referanser
Aslak Nore

**Aslak Fløgstad Nore** (født 12. mai 1978) er en norsk forfatter, journalist og forlagsredaktør. 

## Biografi
Aslak Nore vokste opp i Oslo, som sønn av forfatteren Kjartan Fløgstad og overlege Anne Kathrine Nore. Han avtjente verneplikten i Telemark bataljon og har tjenestegjort i NATO-styrken i Bosnia som geværmann. Han har vært journalist i den norske styrken i Afghanistan og amerikanske styrker i Irak. Nore er utdannet ved Universitetet i Oslo og har hatt Fulbright-stipend på New School for Social Research i New York. Han har dessuten bodd og arbeidet i Guatemala.

Nore har arbeidet som journalist i *[[Klassekampen]]* og vært tilknyttet *[[Samtiden]]*, *[[Prosa]]*, *[[Elle (magasin)|Elle]]*, *[[Ny Tid]]*, *[[VG]]* og *[[Aftenposten]]* som frilansskribent. Nore har også vært dokumentarredaktør i Gyldendal, og er redaktør i Kagge Forlag. 

## Forfatterskap
Høsten 2007 debuterte Nore med boka *Gud er norsk*, en fortelling om norske soldater, som kombinerte journalistikk, norsk utenrikspolitisk historie og personlig reiseskildring. og et «elegant og sobert svennestykke fra en skribent med unorske ambisjoner» (Dagbladet, «tre favoritter fra bokhøsten»). *[[Morgenbladet]]* var imidlertid kritiske, og mente Nore blandet rollen som soldat og journalist i en fortelling «på tomgang». 

I september 2009 kom boka *Ekstremistan* ut, hvor Nore mente at «Norge blir mer ekstremt på godt og vondt» på grunn av innvandringen. Boka var gjenstand for debatt i Norge høsten 2009. I forbindelse med lanseringen av boka omtalte Nore seg som sosialdemokrat.

Høsten 2012 utkom spenningsromanen *En norsk spion* med etterretningsagenten Peter Wessel i hovedrollen. Boken utspiller seg blant annet i Dubai, Afghanistan og Libanon. Nore driver også krimbloggen OP-5 sammen med Asbjørn Slettemark. Sammen skriver de en spalte om Spenning i *[[Aftenposten]]*s helgemagasin *[[A-magasinet]]*. 

Spenningsromanen *Oslo Noir* (2014) skildrer hovedpersonen Peter Wessels oppvekst i Oslo på 1990-tallet med grunnstemning fra hardkokt amerikansk krim og nyere TV-serier.

Han fikk Rivertonprisen for *Ulvefellen*, 2017

## Bibliografi
* *Gud er norsk: Soldatene fra fredsnasjonen* - sakprosa (2007)
* *Ekstremistan: Frykt og håp i det flerkulturelle Norge* - sakprosa (2009)
* *En norsk spion* - spenningsroman (2012)
* *Oslo Noir* - spenningsroman, Aschehoug (2014) ISBN 978-82-03-35810-4
* *Ulvefellen* - spionroman, Aschehoug (2017)  ISBN 9788203363122
* *Havets kirkegård* - roman, Aschehoug (2021) ISBN 9788203268687
* *Ingen skal drukne* - roman, Aschehoug (2023) ISBN 9788203395468

## Referanser




## Eksterne lenker
* 

*  Om Aslak Nore på Aschehougs hjemmeside
*  Symptomet Nore. i Dagbladet av Rune Slagstad Dr. philos.
*  Den nye nye vinen. New New Journalism og litterær sakprosa i Norge. Aslak Nore
Myntsamling

**Myntsamling** er en samlerhobby som går ut på å få tak i, organisere og finne ut mer om ulike mynter, pengesedler og medaljer. Det vitenskapelige studiet av mynter kalles **[[numismatikk]]**.

Myntsamling foregår i stor grad på samme måte som frimerkesamling ved at samlerne ofte konsentrerer seg om ett felt, for eksempel et land eller tidsrom. Det finnes også de som prøver å få tak i en mynt fra hvert land som har gitt ut mynter, eller samler på «litt av alt».

Til forskjell fra frimerkesamling er valøren viktigere når det gjelder mynter. Tilstanden til myntene, fra «dårlig» til «som nyslått», har mye å si for verdien.

Samlingen, som kan bli svært kostbar, er blitt omtalt som en «hobby for konger», men det er vanskelig å si om myntsamlinger som tilhørte for eksempel romerske keisere var systematiske samlinger eller bare skatter. Den første kjente myntsamleren var den italienske dikteren og lærde Petrarca, som levde på 1300-tallet.

## Se også
* Numismatikk
## Eksterne lenker
* NNF – Norsk Numismatisk Forening
* ONF – Oslo Numismatiske Forening
* Forum for samlere
* Myntsamleren
Medbrakt

**Medbrakt** er et begrep som stammer fra jussen.

* den som bringer med seg gjenstander som primært skulle brukes til et lovbrudd, har lagt en plan og er hjemfallen til skjerpet straff.
* Den som forsøker å nyte medbrakt alkohol på et serveringssted gjør noe ulovlig.
* Mange spisesteder ønsker ikke at gjestene spiser medbrakt mat.

Mange steder i landet har man hatt møtesteder uten skjenkeløyve (klubblokaler, selskapslokaler, samfunnshus osv. Bedehus og kristne forsamlingshus har stort sett gått klar.) Bruken av medbrakt har der oftest vært utafor eller, i dårlig vær, i garderobe- og toalettområdet. Praksisen har vært på kanten av det lovlige, men ingen høyt prioritert oppgave for ordensmakten.

## Referanser
Katja Beer

**Katja Beer** (født 10. oktober 1976 i Dohna ved Dresden) er en tysk tidligere skiskytter. Hun deltok for Tyskland under Vinter-OL 1998 i Nagano.

Hun ble kjent med skiskyting gjennom faren Manfred Beer, tidligere verdensmester i skiskyting. Hennes fremste mesterskapsplassering er en sjetteplass fra VM 2003.

Beer vant ett individuelt renn i verdenscupen, i Östersund i sesongen 2002/2003.

## Referanser


## Eksterne lenker
*
Manfred Beer

**Manfred Beer** (født 1953) er en tidligere tysk skiskytter. 

Han var med på ta bronse på stafetten for DDRs lag i OL 1976 i Innsbruck. I tillegg vant han to VM-gull på stafetten, i 1978 i Hochfilzen og 1979 i Ruhpolding.

Manfred Beer er far til skiskytteren Katja Beer.

## Referanser


## Eksterne lenker
*